Rojen sem 7.11.1974 v Mariboru. Sem poročen. Z ženo Metko imava hčerko Tinkaro. Že vse svoje življenje živim na Noričkem Vrhu 9, pošta Gornja Radgona. Osnovno šolo v Gornji Radgoni sem obiskoval v letih 1981 do 1989. Zatem sem v letih 1989 do 1993 obiskoval in z odliko zaključil srednjo elektrotehniško in računalniško šolo v Mariboru. Na Fakulteti za elektrotehniko, računalništvo in informatiko v Mariboru, sem v letih 1993 do 1998 študiral na univerzitetnem študijskem programu elektrotehnika – elektronika. 7.12.1998 sem pod mentorstvom doc. dr. Mitja Solarja uspešno zagovarjal diplomsko nalogo z naslovom **Univerzalni komunikacijski vmesnik**. Po odsluženem vojaškem roku, sem se leta 1999 zaposlil kot razvijalec programske opreme v Telekomu Slovenije d.d., OE Murska Sobota, kjer sem zaposlen še danes. Pri svojem delu se ukvarjam z različnimi tehnologijami predvsem s programiranjem v sodobnem, objektno orientiranem programskem jeziku Java. Ker sem svoja znanja želel poglobiti in razširiti sem se jeseni leta 2000 vpisal na podiplomski študij elektrotehnike na fakulteti za elektrotehniko, računalništvo in informatiko v Mariboru. Poudarek mojega podiplomskega študija je bil predvsem na spoznavanju, integraciji in praktični realizaciji sodobnih tehnologij predvsem na področju digitalnega procesiranja signalov (DSP – Digital Signal Processing). Tako sem 19.3.2004 pod mentorstvom doc. dr. Mitja Solarja uspešno zagovarjal magistrsko nalogo za naslovom **Interaktivno programsko orodje za DSP v Javi z identifikacijo neznanih linearnih sistemov.**  
  
Na podiplomskem študiju pridobljeno znanje, mi je v veliko pomoč pri realizaciji številnih projektov v okviru mojega vsakodnevnega dela.